section_heading: Povijest
paragraph_text: Osnovan je 1982. kao Kvartet muzičke omladine Zagreb. Od 1990. djeluje pod današnjim imenom. Članovi su danas: Anđelko Krpan, violinist i pedagog, Saki Kodama, violinistica, Nebojša Floreani, violist te Zlatko Rucner, violončelist. Usavršavali su se na tečajevima komorne glazbe u Grožnjanu, Rogaškoj Slatini, Pečuhu i Saumuru. Od 1988. kvartet je član Međunarodne zaklade Yehudi Menuhin. Kvartet je koncertirao diljem svijeta. Repertoar ima naglasak na hrvatskom stvaralaštvu, a djela obuhvaća od klasike do suvremene glazbe. Surađuju s istaknutim hrvatskim i svjetskim glazbenicima (Milan Turković, Paul Meyer, Pierluigi Camicia, Aleksandar Serdar i dr.). Koncerte obogaćuje likovnim izričajem i izložbama slika likovnih umjetnika.